**РАЙОННА ИЗБИРАТЕЛНА КОМИСИЯ – СИЛИСТРА**

**ОПЕРАТИВЕН ПЛАН**

**За организацията на работата в РИК-Силистра**

**в деня на изборите за**  **президент и вицепрезидент на републиката и за народни представители на 14 ноември 2021 г.**

Районна избирателна комисия – Силистра (РИК) работи в сградата на Областна администрация – Силистра, адрес: гр. Силистра, ул. „Добруджа“ № 27, ет.2, а на 14.11.2021г. от 16.00 часа и при провеждане на балотаж на 21.11.2021г. от 16.00 часа до окончателното обработване на резултатите от изборния ден, РИК ще се помещава на следния адрес:

гр. Силистра, ул. „Дръстър“ №38, СУ„Н.Й. Вапцаров“

В дейността си тя е подпомагана от технически експерти и технически сътрудници.

В организацията на изборния процес участват служители на Областна администрация и общините от област Силистра.

Общинските администрации в област Силистра изпращат до РИК събраната от секционните избирателни комисии (СИК) информация под формата на обобщена справка за всички СИК, съдържаща следните данни:

- до **7.30 ч.** – открити ли са всички избирателни секции, започнала ли е тяхната работа, имат ли възникнали проблеми, както и информация за секциите, в които не са се явили всички членове, като се посочва общият брой на членовете в съответната СИК и броят на не явилите се членове;

- към **11.00 ч. и 16.00 ч.** – брой на гласувалите.

- до **20.30 ч.** – информация за приключване на гласуването в изборния ден и за секциите, в които гласуването продължава след 20.00 ч.

Обобщените справки от общините се предават на РИК на телефони: 086/818811;

GSM: 0886698114

Всички секционни избирателни комисии в срок до 24 часа след края на изборния ден следва да предадат изборните книжа и материали на РИК - Силистра и Комисиите по общини по чл. 287, ал. 7 от ИК.

Посочените по-горе данни своевременно се подават до Централната избирателна комисия от председателя Марияна Чобанова.

**РАЗДЕЛ I**

**ПРЕДСТАВЯНЕ НА ИЗБИРАТЕЛНИ СПИСЪЦИ, ПРОТОКОЛИТЕ, ОПАКОВАНЕ НА БЮЛЕТИНИТЕ И ДРУГИТЕ КНИЖА И МАТЕРИАЛИ, ОТ СИК/ ПСИК, В КОИТО СЕ ГЛАСУВА**

**САМО С ХАРТИЕНИ БЮЛЕТИНИ.**

**1. ПЛИКОВЕ С ИЗБОРНИ КНИЖА ИЗВЪН ЧУВАЛИТЕ/ТОРБИТЕ И ТЯХНОТО СЪДЪРЖАНИЕ:**

**1.1.** В плик с надпис„**Плик № 1-ПВР/НС- Списъци на СИК № ........“** СИК/ПСИК поставят:

- избирателния списък (Приложение № 18-ПВР/НС, Приложение № 19-ПВР/НС за ПСИК, Приложение № 20-ПВР/НС за специализирани институции, № 21-ПВР/НС за места за изтърпяване на наказание и за задържане или № 22-ПВР/НС за плавателни съдове под българско знаме);

-  декларациите (Приложения № 32-ПВР/НС и удостоверенията, приложени към избирателния списък (Приложения № 24- ПВР/НС, № 33-ПВР/НС и №35 ПВР/НС);

-  списъка на заличените лица (Приложение № 25- ПВР/НС);

-  списъка за допълнително вписване на придружителите (Приложение № 86- ПВР/НС).

**1.2.** В плик с надпис **„Плик № 2- ПВР/НС - Протоколи на СИК № ……“** СИК/ПСИК поставят:

-  попълнените и подписани протоколи на СИК с резултатите от гласуването за **президент и вицепрезидент на републиката и за народни представители** (Приложение № 100-ПВР-х и Приложение № 108-НС-х);

-  протокола за предаване и приемане на изборните книжа и материали (Приложения № 91- ПВР/НС, № 92- ПВР/НС за ПСИК или № 95- ПВР/НС за СИК на плавателен съд под българско знаме);

-  протокола за предаване на сгрешен формуляр и приемане на нов формуляр на протокол на СИК/ПСИК, **ако е съставен такъв** при сгрешен протокол (Приложение № 97- ПВР/НС);

-  протокола с решението на СИК/ПСИК при оспорване действителността или недействителността на някой глас;

-  особеното мнение на член на СИК/ПСИК, който не е съгласен с отразените в протокола резултати от гласуването;

-  ксерокопие на черновите на протоколите на СИК/ПСИК;

- ПЕЧАТЪТ на СИК/ПСИК в избора, проведен **на 14.11.2021г.**

**2. В БЕЛИЯ ЧУВАЛ СЕ ПОСТАВЯТ ИЗБОРНИ КНИЖА И МАТЕРИАЛИ ОТ ИЗБОРИТЕ ЗА**  ***ПРЕЗИДЕНТ И ВИЦЕПРЕЗИДЕНТ НА РЕПУБЛИКАТА.***

- пакет с надпис „Бюлетини по т.4, буква „б“ ПВР“;

- пакет с надпис „Бюлетини с недействителни гласове ПВР“;

- пакет с надпис „Действителни бюлетини за кандидатски листи ПВР“;

- пакет с надпис „Действителни бюлетини „Не подкрепям никого“ ПВР“;

- черновата на протокола на СИК/ПСИК за избиране на президент и вицепрезидент на републиката;

- пакет с надпис „Кочан от бюлетините ПВР“, с които е гласувано;

- опаковани в плик отрязъци с номерата на бюлетините;

- протокола за маркиране на печата на СИК/ПСИК (Приложение № 96-ПВР/НС);

- приемо-предавателния протокол за избирателен списък (Приложение №87-ПВР/НС, № 89- ПВР/НС за ПСИК или Приложение № 88- ПВР/НС за специализирани институции);

- списъкът на лицата, получили копие от протокола на СИК/ПСИК (Приложение № 99- ПВР/НС);

- постъпилите жалби и сигнали и протоколите с решенията по тях;

- други протоколи на СИК, извън поставените в плик № 2 – ПВР/НС;

- неизползвани образци на декларации;

- ПЕЧАТЪТ на СИК/ПСИК при избора на **21.11.2021г**. за президент и вицепрезидент на републиката;

**3. В ЧЕРНИЯ ЧУВАЛ СЕ ПОСТАВЯТ ИЗБОРНИ КНИЖА И МАТЕРИАЛИ ОТ ИЗБОРИТЕ ЗА *НАРОДНИ ПРЕДСТАВИТЕЛИ.***

- пакет с надпис „Бюлетини по т.4, буква „б“ НС;

- пакет с надпис „Бюлетини с недействителни гласове НС“;

- пакет с надпис „Действителни бюлетини за кандидатски листи НС“;

- пакет с надпис „Действителни бюлетини „Не подкрепям никого“ НС“;

- черновата на протокола на СИК за избиране на народни представители

- бланките – чернови за отразяване на предпочитанията (преференциите);

- пакет с надпис „Кочан от бюлетините НС“, с които е гласувано;

4. НЕИЗПОЛЗВАНИТЕ БЮЛЕТИНИ СЕ ПАКЕТИРАТ С НАДПИС „Неизползвани бюлетини ПВР на СИК №…“ , НЕ СЕ ПОСТАВЯТ В ЧУВАЛИТЕ/ ТОРБИТЕ, а заедно с другите помощни и технически материали, получени от общ. администрации, като кутията за отрязъци с номерата на бюлетините, неизползвани хартиени ленти, маркери, лепило, линийки, химикалки, се опаковат отделно и се предават на общинската администрация.

**РАЗДЕЛ II**

**ПРЕДСТАВЯНЕ НА ИЗБИРАТЕЛНИ СПИСЪЦИ, ПРОТОКОЛИТЕ, ОПАКОВАНЕ НА БЮЛЕТИНИТЕ И ДРУГИТЕ КНИЖА И МАТЕРИАЛИ, ОТ СИК/ ПСИК, В КОИТО СЕ ГЛАСУВА СЪС**

**СПЕЦИАЛИЗИРАНИ УСТРОЙСТВА ЗА МАШИННО ГЛАСУВАНЕ**

1. **ПЛИКОВЕ С ИЗБОРНИ КНИЖА ИЗВЪН ЧУВАЛИТЕ/ТОРБИТЕ И ТЯХНОТО СЪДЪРЖАНИЕ:**

* 1. В плик с надпис **„Плик № 1- ПВР/НС - Списъци на СИК № ........“** СИК поставят:

- избирателния списък (Приложение № 18-ПВР/НС);

- декларациите (Приложения № 32-ПВР/НС и удостоверенията, приложени към избирателния списък (Приложения № 24- ПВР/НС, № 33-ПВР/НС и №35 ПВР/НС);

- списъка на заличените лица (Приложение № 25- ПВР/НС);

- списъка за допълнително вписване на придружителите (Приложение № 86- ПВР/НС);

**1.2.** В плик с надпис **„Плик № 2- ПВР/НС - Протоколи на СИК № ……“** СИК поставят:

- попълнените и подписани протоколи на СИК с резултатите от гласуването за президент и вицепрезидент на републиката и за народни представители (Приложение № 101-ПВР-м и Приложение № 109-НС-м, Приложение № 9-ПВР-кп и Приложение № 13-НС-кп към Методическите указания, съответно Приложение № 102-ПВР-хм, Приложение № 103-ПВР-кр, Приложение № 110-НС-хм, Приложение № 111-НС-кр);

- 3 /три/ броя от финалните протоколи и първоначален нулев протокол от машинно гласуване, подписани от всички членове на СИК;

- 2/два/ броя флаш памети, запечатани в прозрачен плик, с надпис на Ид. № на машината, № на СИК и подписи на цялата комисия;

- 5 /пет/ броя смарт карти, запечатани в прозрачен плик, с надпис на Ид. № на машината, № на СИК и подписи на цялата комисия;

- протокола за предаване и приемане на изборните книжа и материали (Приложения № 91- ПВР/НС);

- протокола за предаване на формуляр на протокол (Приложение № 101- ПВР-м, Приложение № 109- НС-м, към Методическите указания и приемане на формуляр на протокол и приемане на нов формуляр на протокол (Приложение № 102- ПВР-хм, Приложение № 103- ПВР-кр, Приложение № 110- НС-хм, Приложение № 111- НС-кр), ако е съставен такъв;

- протокола за предаване на сгрешен формуляр и приемане на нов формуляр на протокол на СИК, ако е съставен такъв при сгрешен протокол (Приложение № 97- ПВР/НС);

- протоколите за предаване и приемане на специализираното устройство за машинно гласуване;

- протокола с решението на СИК при оспорване действителността или недействителността на някой глас, ако е гласувано с хартиени бюлетини;

* особеното мнение на член на СИК, който не е съгласен с отразените резултати от гласуването;
* ксерокопие на черновите на протоколите на СИК;

**1.3**. В плик с надпис **„Плик № 3- ПВР – Контролни разписки ПВР от машина за гласуване с Идент. №…….... на СИК № ……..…“** се поставят:

- контролните разписки от изборите за **президент и вицепрезидент на републиката.** /в СИК с две машини за гласуване контролните разписки се поставят в два плика, като върху всеки плик се изписва идентификационния номер на машината за гласуване/

**1.4**. В плик с надпис **„Плик № 4- НС – Контролни разписки НС от машина за гласуване с Идент.№……... на СИК № …………“** се поставят:

- контролните разписки от изборите за **народни представители** /в СИК с две машини за гласуване контролните разписки се поставят в два плика, като върху всеки плик се изписва идентификационния номер на машината за гласуване/.

**Пликове № 1, № 2, №3 и №4 се подписват и подпечатват с печата на СИК от членовете на СИК преди поставянето в тях на книжата, след което се запечатват. Върху пликовете се изписват 9 /девет/ цифрен номер на сик**

***Не се допуска разпечатването на пликовете***

***до предаването им в РИК***

**ПЛИКОВЕTЕ не се поставят в чувала!**

1. **В БЕЛИЯ ЧУВАЛ СЕ ПОСТАВЯТ ИЗБОРНИ КНИЖА И МАТЕРИАЛИ В ИЗБОРИТЕ ЗА**  ***ПРЕЗИДЕНТ И ВИЦЕПРЕЗИДЕНТ НА РЕПУБЛИКАТА.***

- пакет с надпис „Бюлетини по т. 4, буква „б“ ПВР;

- пакет с надпис „Бюлетини с недействителни гласове ПВР“; ако е гласувано с хартиени бюлетини;

- пакет с надпис „Действителни бюлетини за кандидатски листи ПВР“ ако е гласувано с хартиени бюлетини;

- пакет с надпис „Действителни бюлетини „Не подкрепям никого“ ПВР“ ако е гласувано с хартиени бюлетини;

- пакет с надпис „Начален протокол ПВР, разписка за текущо състояние, системна разписка и ПИН-код“;

- черновата на протокола на СИК за избиране на президент и вицепрезидент на републиката;

- пакет с надпис „Кочан от бюлетините ПВР“, с които е гласувано, ако е гласувано с хартиени бюлетини;

- опаковани в плик отрязъци с номерата на бюлетините, ако е гласувано с хартиени бюлетини;

- протокола за маркиране на печата на СИК (Приложение № 96-ПВР/НС);

- приемо-предавателния протокол за избирателния списък (Приложение №87-ПВР/НС);

- списъкът на лицата, получили копие от протокола на СИК (Приложение № 99- ПВР/НС);

- постъпилите жалби и сигнали и протоколите с решенията по тях;

- други протоколи на СИК, извън поставените в „Плик № 2 – ПВР/НС“;

- неизползвани образци на декларации;

- печатът на СИК на **21.11.2021г**. при избор за президент и вицепрезидент на републиката;

1. **В ЧЕРНИЯ ЧУВАЛ СЕ ПОСТАВЯТ ИЗБОРНИ КНИЖА И МАТЕРИАЛИ В ИЗБОРИТЕ ЗА *НАРОДНИ ПРЕДСТАВИТЕЛИ.***

- пакет с надпис „Бюлетини по т.4, буква „б“ НС;

- пакет с надпис „Бюлетини с недействителни гласове НС“; ако е гласувано с хартиени бюлетини;

- пакет с надпис „Действителни бюлетини за кандидатски листи НС“ ако е гласувано с хартиени бюлетини;

- пакет с надпис „Действителни бюлетини „Не подкрепям никого“ НС“ ако е гласувано с хартиени бюлетини;

- пакет с надпис „Начален протокол НС“;

- черновата на протокола на СИК за избиране на народни представители;

- бланките - чернови за отразяване на предпочитанията (преференциите);

- пакет с надпис „Кочан от бюлетините НС“, с които е гласувано, ако е гласувано с хартиени бюлетини;

4. НЕИЗПОЛЗВАНИТЕ БЮЛЕТИНИ СЕ ПАКЕТИРАТ С НАДПИС „Неизползвани бюлетини НС на СИК №…“ НЕ СЕ ПОСТАВЯТ В ЧУВАЛИТЕ/ ТОРБИТЕ, а заедно с другите помощни и технически материали, получени от общ. администрации, като кутията за отрязъци с номерата на бюлетините, неизползвани хартиени ленти, маркери, лепило, линийки, химикалки, се опаковат отделно и се предават на общинската администрация.

**NB!**!! ПРЕДИ НАПУСКАНЕ НА ИЗБОРНОТО ПОМЕЩЕНИЕ:

ИЗВЪРШЕТЕ ЩАТЕЛНА ПРОВЕРКА ЗА НАЛИЧИЕ НА ВСИЧКИ СТРАНИЦИ НА ПРОТОКОЛИТЕ С ИЗБОРНИ РЕЗУЛТАТИ, ВКЛЮЧИТЕЛНО В КОПИРАЩОТО УСТРОЙСТВО, КАКТО И ЗА НАЛИЧИЕ НА 2 БРОЯ ФЛАШ ПАМЕТИ И 5 БРОЯ СМАРТ КАРТИ СВЪРЗАНИ С РАБОТАТАТА И ОТЧИТАНЕТО НА ИЗБОРНИ РЕЗУЛТАТИ ОТ СПЕЦИАЛИЗИРАНО УСТРОЙСТВО ЗА МАШИННО ГЛАСУВАНЕ.

**АКО НЕ СА НАЛИЧНИ ТЕЗИ РЕКВИЗИТИ, ПРОТОКОЛЪТ С ИЗБОРНИ РЕЗУЛТАТИ, НЯМА ДА БЪДЕ ДОПУСНАТ ДО ПРОВЕРКА** И ОБРАБОТКА ОТ СТРАНА НА РИК-СИЛИСТРА И „ИНФОРМАЦИОННО ОБСЛУЖВАНЕ“ АД!

**РАЗДЕЛ III**

**ПРЕДАВАНЕ НА КНИЖАТА И ЧУВАЛИТЕ ОТ СИК/ПСИК**

**НА РИК**

**I. Предаване на ПРОТОКОЛ с изборни резултати и другите книжа от СИК/ПСИК на РИК**

**1.1.** Председателят, зам. председателят и секретарят или един член на СИК/ПСИК), предложени от различни партии или коалиции, предават на РИК:

- **плик № 1**-**ПВР/НС -** „Списъци на СИК - №…………….“;

**- плик № 2**-**ПВР/НС**- „Протоколи на СИК - №…………….“;

**- плик № 3**-**ПВР -** „**Контролни разписки ПВР“** от машина за гласуване с ид. №………;

**- плик № 4**- **НС - „Контролни разписки НС“** от машина за гласуване с ид. №……… ; заедно с изборните книжа в тях.

**РИК ПРОВЕРЯВА:**

**целостта и съдържанието на изборните книжа в пликовете.**

Секционните протоколи се предават на РИК **НЕРАЗПЛАСТЕНИ.** Представителите на СИК проследяват точността на въвеждане на данните от протокола в Изчислителния пункт (ИП) на РИК.

В ИП на РИК данните от машинното гласуване се прехвърлят от флаш паметите. В случай, че и двете флаш памети от машината за гласуване не могат да бъдат разчетени, тримата членове на СИК, заедно с РИК извършват преброяване на контролните разписки и попълват протоколи (Приложение № 103-ПВР-кр и Приложение № 111-НС-кр), които получават на място от РИК.

При приемане на секционния протокол ИП издава разписка, която съдържа числовите данни от протокола. Разписката се подписва от представители на РИК, СИК и ИП.

РИК връща на представителите на СИК:

1. **„Плик № 2- НС**- трети екземпляр на Протокол на СИК №…“.
2. **„Плик № 3-ПВР**- Контролни разписки от машина за гласуване с ид. №…. на СИК №….“.
3. **„Плик № 4-НС**- Контролни разписки от машина за гласуване с ид. №…. на СИК №….“, за предаване заедно с чувалите на комисията по ч.287, ал.7 ИК.
4. Един екземпляр от протокола на СИК, издаден от машината в изборите за ПВР.
5. Един екземпляр от протокола на СИК, издаден от машината в изборите за НС.

Пликовете се запечатват.

Останалите действия по приемането и обработката на секционните протоколи от РИК се извършват под ръководството на комисията и съгласно Методическите указания на Централната избирателна комисия за РИК.

Пликовете със списъците от гласуването в изборите и приложенията към тях се предават от РИК на ГД „ГРАО“ в МРРБ за извършване проверка за гласуване в нарушение на ИК в тридневен срок от приемането на протоколите.

**II. ТРАНСПОРТ И ОХРАНА**

Транспортът и охраната се осигуряват от Общинските администрации в област Силистра и МВР. След приключване работата на СИК председателят, зам.-председателят, секретарят или един член от СИК/ПСИК, предложени от различни партии или коалиции, които ще предават на РИК книжа и протоколи, ИЗЧАКВАТ В СЕКЦИИТЕ ЗА ГЛАСУВАНЕ ЗА ИЗВОЗВАНЕ ДО РИК, като органите на МВР охраняват до напускане на помещението и на последния член на СИК.

Транспортните средства, с които СИК пристигат до РИК, са осигурени от Общинските администрации в област Силистра и не могат да бъдат частни автомобили. АБСОЛЮТНО Е ЗАБРАНЕНО придвижването на СИК с НЕРЕГЛАМЕНТИРАН ТРАНСПОРТ БЕЗ ОХРАНА. В транспортните средства могат да пътуват само членове на СИК и водачът на МПС.

Органите на МВР съпровождат транспортните средства до РИК за предаване на книжата и материалите от изборите в отделни МПС на МВР.

Транспортирането по график става след уведомяване от съответната общинска администрация на РИК и потвърждаване от РИК на готовността за приемане на СИК.

**III. ПРИМЕРЕН ГРАФИК ЗА ПРИСТИГАНЕ НА СИК В РИК – Силистра**

|  |  |  |
| --- | --- | --- |
| **№** | **Час на пристигане** | **СИК от общини** |
| 1 | **20:30 ч.** | **Силистра** |
| 2 | **22:00 ч.** | **Ситово, Алфатар и Кайнарджа** |
| 3 | **00:00 ч.** | **Дулово** |
| 4 | **02:00 ч.** | **Главиница и Тутракан** |

**РАБОТНИ ГРУПИ В РИК**

|  |  |  |
| --- | --- | --- |
| **Работна група 1** | **Работна група 2** | **Работна група 3** |
| Ивелина Петрова  Ренета Димитрова | Росен Димитров  Нурхан Акиф | Иван Парушев  Теодора Тодорова |
| **Работна група 4** | **Работна група 5** | **Работна група 6** |
| Галина Павлова  Венцислав Маринов | Илхан Ахмед  Даниела Стоянова | Доротея Костадинова  Ивелина Николова |

Работните групи проверяват съдържанието на пликовете предадени на РИК от СИК: сверяват фабричните номера на протоколите, предоставени от СИК, с тези, които са изписани в Приемо-предавателния протокол на книжа и материали за изборите на 14 ноември 2021г., съставени на 13.11.2021г., след което проверява всички контроли в протоколите.

Член на РИК – Силистра, заедно с **Председателя** на СИК отиват до Изчислителния пункт. След въвеждане на данните от изборните резултати в съответната секция, се издават 3 броя идентични разписки, като същите се подписват от тримата членове на СИК, член на РИК и от представител на „Информационно обслужване“ АД. Член на РИК – Силистра вписва номера на разписката върху трипластовия протокол и предава същият за разпластяване, като двата екземпляра от него, предназначени за РИК и ЦИК, остават в РИК, а третият екземпляр се връща на СИК /поставя се с екземпляра от разписката от „Информационно обслужване“ АД в ПЛИК № 2, ЗАПЕЧАТВА се плик № 2 и се подписва от работната група – членове на РИК/.

**IV. Технически сътрудници:**

1. Член на РИК съпровожда СИК до работното място за предаване на протоколите, разписките от ИП, флашките и смарт- картите: на Марин Ботев и Катерина Йорданова. Те предават неразпластените протоколи на Виляна Радева за отделяне на жълтия екземпляр от същите, който се връща на СИК за предаване в общината.
2. Двата неразпластени екземпляра от протокола на СИК Виляна Радева предава на Илиана Митева за сканиране в ИП.
3. Върнатите от ИП екземпляри от протоколите се предават за разпластяване на работни групи в състав:
   1. Николета Тодорова и Милена Златева;
   2. Ивелин Иванов и Юлия Георгиева;
4. Групите по т.3:

* разпластяват и подреждат първи екземпляр /бял/, с прикрепена разписка от ИП в отделна архивна кутия, предназначени за предаване в ЦИК. Пликовете с първоначален и финален отчет от гласуване със специализирано устройство за машинно гласуване се отделят в отделна архивна кутия за предаване в ЦИК.
* приемат и подреждат втори екземпляр /син/ втори екземпляр на протокола на СИК/ ПСИК в отделни архивни кутии по общини.

1. След приключване на обработването на протоколите подреждат книжата за ЦИК в отделни архивни кутии:

* първи екземпляр /бял/, с прикрепена разписка от ИП; първоначален и финален протокол от гласуване сс СУМГ; Запечатан плик с два броя флаш памети от всяка СИК; Запечатан плик с пет броя смарт карти от всяка СИК

**V. ОХРАНА**

1. Ръководят пропускателния режим на влизане и излизане **в/от**  **сградата и залата на РИК- Силистра.**

2. Отбелязват имената на представителите на СИК предаващи протоколите и изборните книжа.

3. Следят за спазване на потоците на движение на хора свързани с противоепидемичните изисквания.

**VI. Връзка с медиите** и предаване на информация относно избирателната активност и дейността на РИК- Силистра: Марияна Чобанова-председател.

**VII. Работна група за контролни проверки и връзки с преброителя:**

Марияна Чобанова-председател РИК и Илхан Ахмед-Секретар РИК

Групата поддържа връзка и при необходимост или сигнал извършва контролни проверки на изчисленията на преброителя в ЦИК на база оригинални или ксерокопия от секционни протоколи, описи, разписки и електронни носители, предоставени от преброителя.

При поискване от член на групата или ЦИК преброителят предава поисканата информация от въведените протоколи на СИК за контролни справки и проверка.

Разпределението на членовете на РИК по групи е от организационно-технически характер. Всеки член от РИК може да се включи или да бъде привлечен за работа и съдействие към всяка една от групите в зависимост от натоварването на РИК.

***ЧЛЕНОВЕТЕ НА СИК НЯМАТ ПРАВО ДА НАПУСКАТ СГРАДАТА НА СУ „Н.Й.ВАПЦАРОВ“ до окончателното предаване на изборните книжа.***

***Всяка община осигурява присъствие на длъжностно лице, упълномощено със заповед на кмета на общината да присъства заедно с членовете на СИК от съответната община, които предават протоколите с резултатите на СИК в сградата на общината с цел по-добра организация и координиране на действията между РИК и общинските администрации.***

ПРЕДСЕДАТЕЛ: СЕКРЕТАР:  
 Марияна Чобанова Илхан Ахмед